Tuppinokat

Tuppinokat (Chionidae) on rantalintujen lahkoon ja kahlaajien alalahkoon kuuluva lintuheimo. Heimon nimesi Charles Lucien Bonaparte 1832 ja Chionis-suvun Johann Reinhold Forster 1788.

Tuppinokat ovat kokonaan valkoisia, paljasnaamaisia, lyhytsiipisiä, noin 40 cm:n kokoisia merilintuja. Ne elävät Etelämantereella ja mannerta ympäröivillä saarilla. Ne asuvat lintu- tai hyljeyhdyskunnissa. Ne ovat kaikkiruokaisia haaskansyöjiä. Pesä on maassa kolossa.

Tuppinokkia on ainakin kaksi lajia, keltatuppinokka (Chionis alba) ja mustatuppinokka (C. minor). Toisinaan myös hopeakurmitsa (Pluvianellus socialis) luetaan kuuluvaksi tuppinokkien heimoon.

Lähteet 

Etelämantereen eläimistö